Er strømmen gået helt?
Ja.
Nødgeneratoren i den jordskælvssikrede bygning virker,
men alle de kritiske generatorer i reaktorbygningen er nede.
TOEPCO har informeret Atomsikkerhedsagenturet.
Vandskader fra tsunamien?
Hvordan skete det?
Kystområdet, hvor reaktorbygningerne er,
og den jordskælvssikrede bygning ligger i forskellige højder.
Hvor forskellige?
Reaktorbygningerne er ti meter over havet,
og den jordskælvssikrede bygning er 30 meter over havet.
Er ingen af generatorerne funktionsdygtige?
De kan ikke tørres?
Det er det, TOEPCO har rapporteret.
Hvor mange generatorer har stationen?
Omkring ti, mener jeg.
Befinder de sig alle i samme højde?
Nogle af generatorerne lå ti meter over havets overflade.
Jeg er ligeglad med tallene! Var der nogen af dem, der ikke blev våde?
Skal jeg udpensle det?
Tilgiv mig. Jeg spørger TOEPCO.
Virker nogen af køleenhederne?
Hvis jeg må… IC'en
Der er isolationskondensatoren, i daglig tale kaldet en "isocon".
En af de ældre reaktorer, Enhed 1, er udstyret med…
Fungerer den?
Ifølge dokumenterne kan den køre i flere timer uden strøm.
Det var ikke mit spørgsmål! Glem, hvad dokumenterne siger!
Jeg vil vide, hvad der sker nu!
Svar på mit spørgsmål!
Det er…
Ifølge TOEPCOS rapporter betyder strømafbrydelsen,
-at de ikke kan monitorere reaktorerne… -Bliver reaktorerne nedkølet?
Ja eller nej.
Er du virkelig en kerneekspert?
-Jeg arbejder for økonomiministeriet. -Har du studeret naturvidenskabeligt?
Nej, jeg er uddannet økonom fra Tokyo Universitet.
Vi afventer stadig bekræftelse, hr. minister.
Kom med en, der forstår videnskab!
Han er uduelig lige nu.
Okuma Rådhus? Det er Kawamura fra Fukushima Daiichi Atomkraftværk.
Hvad er skadernes omfang?
Det nytter ikke. Naraha, Tomioka og Namie svarer ikke.
-Prøv igen. -Javel.
Har I kontakt til præfekturet?
Ikke endnu.
Enhed 1's rør- og instrumentdiagram?
Her. Det er et enkeltstregsdiagram.
Vi mangler whiteboards. Giv mig to til.
-Kinoshita! -Stationschef.
-Hvordan gik sikkerhedstjekket? -Jeg ville fortælle dig det nu.
To operatører er forsvundet.
Når deres telefoner er ned, kan vi ikke nå dem.
De hedder Takahira og Kirihara.
Takahira og Kirihara? Fra Enhed 4?
Ja.
De unge gutter.
De gik ned i kælderen.
Jeg har bedt Enhed 4 om at lede.
Det skal være en prioritet.
Javel.
-Stil den hos redningsholdet. -Okay!
-Den anden skal herover. -Javel.
Okay.
REAKTOR I ENHED 1 VANDSTAND: UKENDT
REAKTORTRYK: UKENDT
TRYK I PRIMÆR REAKTORINDESLUTNING: UKENDT
Vi kan ikke monitorere reaktorerne på grund af strømsvigtet.
Sikke et rod.
Så vi kender ikke vandstand eller tryk?
Det er rigtigt.
Først skal vi have strømmen tilbage.
-Send bud efter mobilgeneratorer. -Javel.
Og en ting til!
Brandbiler!
Brandbiler?
Ja.
Hvis vi ikke kan retablere strømmen, skal reaktorerne afkøles med vand udefra.
Jaså.
Vores brandbiler blev taget af tsunamien, ikke sandt?
Jeg kontakter lokale brandst…
Vent lidt!
Hvor store er skaderne på byen?
Jeg er ikke sikker,
men jeg tror, det er ret slemt.
Så er de lokale brandmænd optaget.
De kan næppe undvære ressourcer.
Hvad gør vi så?
Forsvaret har brandbiler, ikke? Lad os spørge dem.
Anmod om støtte fra forsvaret i Fukushima og Koriyama.
-Jeg beder hovedkontoret om det. -Godt.
REAKTORER 1-4 VANDSTAND OG TRYK
UKENDT
Modtaget.
Vi rapporterer til stationschefen, når vi ved mere.
Gør det.
FUKUSHIMA DAIICHI ATOMKRAFTVÆRK KONTROLRUM FOR ENHED 1 OG 2
Er du okay?
Ja.
Og instrumenterne?
Det nytter ikke.
Reaktorvandstand, tryk i reaktorindeslutning, strålingsdosis.
Intet af det virker.
Pokkers.
Hvad sker der i reaktorerne?
Vandmåleren kører på 20 volt, ikke?
Det tror jeg.
Kunne to bilbatterier forbundet til måleren hjælpe?
Lad os prøve.
-Ja. -Okay.
-Takahashi, kan du gøre det? -Ja.
Pas på. Solen går snart ned.
Javel.
Osugi, vi er nødt til at fylde vand i, ikke?
Det ved jeg ikke uden temperatur og vandstand,
men sandsynligvis.
Hvis køleenhederne er gået i stå, kan reaktorerne kun køles med vand.
Du har ret.
Vi bør åbne vandindsprøjtningsventilerne.
Lad os.
Jeg tjekker pumperne.
15:40 TELEFONSYSTEM DEAKTIVERET
17:30 REAKTORTRYK: UKENDT VANDSTAND: UKENDT
KERNEKATASTROFEBEREDSKAB HOVEDKVARTER
Hvis du vil være så venlig…
Jeg erklærer nuklear undtagelsestilstand.
Første gang i Japans historie. Jeg vil gerne bede alle samarbejde.
Først har vicechefen en opdatering.
Javel.
Vejene omkring kriseberedskabscentret i Okuma i Fukushima
er ikke farbare på grund af tsunamien.
De har ingen strøm
og ingen adgang til videomøder eller internet.
De eneste kommunikationslinjer er seks satellittelefoner.
Hvad med katastrofeberedskabssystemet?
Eftersom strømmen er nede, er det ikke tilgængeligt.
Alle overvågningssteder i Fukushima er også blevet beskadiget af jordskælvet.
Vi kan ikke overvåge biltrafik grundet vejforholdene.
Så vi aner intet om forholdene rundt omkring?
Jo.
Vi gør alt, vi kan for at indsamle ny information.
HOVEDKVARTERETS VICECHEF
PREMIERMINISTERENS SÆRLIGE RÅDGIVER
CHEF FOR HOVEDKONTORET
Kan du klare det?
Køleenheden kan kun køre på batterier i otte timer, så…
Vi må nå, hvad vi kan inden kl. 23:30.
Jeg er enig.
ATOMSIKKERHEDSKOMMISSIONEN MINEGISHI
Loven om særlige forhold angående atomkatastrofer siger,
at beboere straks skal evakueres. Hvordan definerer vi evakueringszonen?
Evakueringszonen…
For nuværende har vi ikke modtaget rapporter
om radioaktivt materiale, der udgør en trussel mod offentligheden.
Indbyggere i området behøver ikke at tage særlige forholdsregler lige nu.
Så i stedet for at evakuere,
beder vi folk blive hjemme eller på deres nuværende placering.
De erklærer undtagelsestilstand, men folk skal ikke evakuere?
Er det ikke selvmodsigende?
De ved intet endnu, derfor erklærer de undtagelsestilstand.
Premierminister!
Undskyld mig, premierminister.
Har du tid?
Hvad er der?
Vi har talt med TOEPCO,
og uden strøm i kontrolrummet, tager det tid for dem at bekræfte…
Ikke nu!
Rådgivere som ham er ubrugelige.
Jeg tager tilbage til mit kontor. Beslutningscirklen skal indsnævres.
Udmærket.
Er folk i sikkerhed i deres hjem?
Undtagelsestilstanden er bare en sikkerhedsforanstaltning.
Vi har ingen meldinger om strålingsudslip
eller fare for strålingsudslip.
Regeringen tager alle forholdsregler for at være forberedt på enhver situation.
Er vi sikre på det?
Den slags halvhjertede reaktioner vil folk kritisere os for senere.
Hvorfor vil Fukushima-værket ikke give os detaljer?
Jeg har intet nyt til dig.
Ved du ikke noget?
Du må være i stand til at finde ud af noget.
Atomsikkerhedskommissionen stiller spørgsmål.
Beklager.
Bare gør noget, okay?
Jeg kan ikke fortælle kommissionen, at vi ikke ved noget.
Vi gør alt, hvad vi kan, men lige nu
er vi som piloter, der flyver i blinde.
Vi ved ikke, hvor højt eller hvor hurtigt vi flyver.
Sigtbarheden er nul.
Vi har stadig ikke vandstand og tryk i reaktorindeslutningen?
Korrekt.
Vi indsamler batterier fra medarbejdernes egne biler,
men alle virker en smule modvillige.
De ville opgive den eneste måde at komme hjem på.
14:52 AUTOMATISK IC-AKTIVERING
Køleenhederne kører,
ikke sandt?
Jo, det burde de gøre.
Værsgo.
Tak.
Hvad tror du, vi kan forvente os inde i bygningen?
Så længe den her ikke ringer, er vi okay.
Hvad er det?
Et Geiger-Müller-rør?
De andre dosimetre har været under vand og kan ikke bruges.
Det her var den eneste.
Så må vi nøjes.
Bare for at få ro i sjælen, ikke?
Det eneste, vi skal frygte, er endnu en tsunami.
Ved vandbassinet
sagde Toda og Todoroki,
at de var tæt på at dø.
Ja…
Jeg har sendt en yngre medarbejder op på taget.
Han holder øje med havet.
Ser han tegn på en tsunami, advarer han os.
Hvis der kommer en tsunami til, trækker vandet sig tilbage først.
Så længe han kan se vandet ved kysten,
har I lidt tid, før den rammer.
Jeg håber, han har gode øjne.
Jeg sendte Nozaki.
Han ligner en, der har gode øjne.
Men ikke alt for kvik.
Kender han tegnene på en tsunami?
Seriøst.
Skal vi begive os afsted?
Ja.
Jeg regner med jer.
TAGET PÅ STØTTEBYGNINGEN FOR ENHED 1 OG 2
INDE I STØTTEBYGNINGEN FOR ENHED 1 OG 2
Vi er stadig okay.
Godt.
-Han løber ned og siger det til os, ikke? -Hvad?
Hvis en tsunami rammer.
Det forestiller jeg mig.
Telefonsystemet røg ved den sidste tsunami.
Han skal løbe.
Vil han
nå frem i tide?
Tja…
Vi er okay.
TURBINEBYGNINGEN ENHED 1
Okay, kom så.
Det er så koldt.
ENHED 1 DOBBELTDØRE TURBINEBYGNING
KERNEREAKTORBYGNING BAG DETTE PUNKT
Det er skidt.
Tælleren går helt amok.
Løb! Vi må vende om!
Okay.
-Vi kunne ikke nå frem. -Skidt.
-Velkommen tilbage. Tag noget. -Tak.
Vi er på den.
Hvis strålingsdosis allerede er så høj, bliver det sværere at sprøjte vand derind.
Jeg går derind.
Hej! I er garanteret trætte.
Det er en værre redelighed.
-Furu, havde du ikke fri i dag? -Jo.
Min kone og søn blev evakueret,
så jeg tog herhen.
Jeg har beskyttelsessmasker og målere med.
Mange tak.
Forsvaret sender to brandbiler.
Hvis vi ikke kan få strømmen op igen,
får vi endnu en
og bruger alle tre motorer til at fylde vand ind i reaktorerne.
Etabler en vandindsprøjtning.
Vi er i gang med forberedelserne.
Godt! Okay.
Hvor mange ventiler åbner I?
Fem.
Hvorhenne?
Tæller vi de små ventiler med, er der over 10.000.
Kan du vælge fem ud af så mange uden en lyskilde?
Furu fører an.
Jaså. Furu?
Det er godt med en veteran.
Ja.
Stiger strålingsdosis?
Den har ligget på 0,2 millisievert de sidste 30 minutter.
Det er ved indgangen til Enhed 1-bygningen.
OVERSIGT OVER STRÅLINGSDOSIS
Så kan I kun blive i bygningen et par timer endnu.
Et kapløb med tiden.
Ja.
INDE I STØTTEBYGNINGEN FOR ENHED 1 OG 2
Hvad ser du?
Vi klarer den.
TURBINEBYGNINGEN ENHED 1
KUN ADGANG FOR AUTORISERET PERSONALE
-Ingen ændring i dosis. -Okay.
NÆR INDGANGEN TIL ENHED 1-REAKTORBYGNINGEN
Hvad er der galt?
Nej.
Undskyld.
Det er ikke noget.
Jeg blev bare lidt overrasket.
En fisk.
Ja.
Vi er i den kontrollerede strålingszone.
Der er mudder overalt.
Det er
saltvand.
KERNEREAKTORBYGNING BAG DETTE PUNKT
ENHED 1 DOBBELTDØRE TURBINEBYGNING
Jeg åbner den.
Bare rolig.
Kommer der en tsunami,
rammer den ikke med det samme.
Vi har tid nok til at flygte.
Ja.
Strålingen?
Stadig okay.
Godt.
Vi fortsætter.
Stadig okay.
Åbner!
DETTE ER KERNEREAKTORBYGNINGEN
ENHED 1 DOBBELTDØRE REAKTOR
Vi er okay.
REAKTORBYGNING ENHED 1
Alt vel.
Ventil nummer 365.
Sådan!
-Undskyld det tog så længe. -Lad os koble den til.
Vær forsigtig!
Undskyld!
Er du okay?
-Ja. -Jeg har det fint.
Derovre!
Det burde være den sidste.
Lad os gøre det.
-Videre! -Ja.
Okay.
Opsedasse.
Ventil nummer 25A.
25A er ved at åbne!
Kom så.
Sådan.
Dosis!
Dosis er 13 millisievert.
Fart på!
-Batterierne er tilsluttet. -Godt gået.
Jeg har vandstanden!
Hvad er den?
Den er…
Bør premierministeren ikke være her?
Er det ikke svært at samle informationer, hvis han er i ministeriet?
Vi skal rapportere direkte til ministeriet.
Premierminister!
Der kom en fax fra Yoshida, stationschefen på Fukushima-værket.
De har overblik over reaktorsituationen.
Hvad siger den?
Jeg læser faxen højt.
"Tid før Enhed 2 når TAF…"
TAF er det punkt, hvor reaktoren er løbet tør for vand,
og brændselsstavene bliver blottede.
"TAF anslås at finde sted omkring kl. 21:40."
Kl. 21:40?
"Atombrændslet vil begynde at nedbrydes omkring klokken 21:15."
"Reaktortrykbeholderen
vil lide skade omkring kl. 23:50."
Om under en time
vil atombrændslet begynde at lække?
Ja.
Vil reaktortrykbeholderen virkelig briste inden midnat?
Rapporten er sendt til Atomsikkerhedsagenturet.
-Skal jeg tilkalde Wakiya? -Glem ham!
Og bed TOEPCO om flere detaljer.
Virker køleenhederne eller ej? Hvorfor forsvinder vandet i reaktoren?
Så udslippet begynder i aften?
Vi bad indbyggerne blive hjemme.
Hvordan kunne det ske?
Vent lidt!
Vi har ikke tid!
Hvorfor ved vi ikke mere?
Hvor er mobilgeneratorerne?
Få civile til at rydde vejene! Brug patruljevogne eller andet!
Bare få strøm til Fukushima!
Javel.
Igangsæt evakuering.
Javel.
Jeg forbereder en pressekonference.
Minegishi!
Hvor stor skal evakueringszonen være?
Hvad?
Præfekturet har netop udstedt en evakueringsordre
med en zoneradius på to kilometer.
Hvad skal regeringen gøre?
Atomsikkerhedskommissionen har ikke tilstrækkeligt med data.
Beslutningen bør træffes af Atomsikkerhedskommissionen.
Minegishi…
Under standardøvelserne
er det tre kilometer.
"Standardøvelser…"
Så lad os sige tre kilometer.
Der er en evakueringszone i en radius af tre kilometer fra værket.
Beboere i zonen bør straks forberede sig på at evakuere.
For to timer siden var det unødvendigt.
Du bad folk blive hjemme.
Er der opstået problemer?
Problemer med stråling?
Vi vil bare tage alle nødvendige forholdsregler.
Det er ikke andet end det.
Vi forbereder os på, hvis der skulle ske noget.
"Hvis" hvad? Er der risiko for strålingsudslip?
I situationer som denne er det vigtigt, at vi forbereder os på det værste
og tager vores forholdsregler.
Det er af den grund, at vi…
MINISTERSEKRETÆR SANO
Javel. Furu og de andre klarede det.
Ja.
De åbnede alle ventilerne.
Men strålingsdosen stiger. De nåede knap nok ud.
Okay.
Er det udelukket at gå ind igen?
Inden i reaktorbygningen overskred måleren 0,8 millisievert på få minutter.
Modtaget.
Fra nu af er bygningen forbudt område.
Vi er færdige med de påkrævede opgaver.
Når brandbilerne ankommer, kan vi sprøjte vand ind.
Okay.
21:30 FORSVARETS BRANDBILER
AFGANG FRA KORIYAMA
SØGER ALTERNATIVE RUTER, DA HOVEDVEJE ER AFSKÅRET
Er der noget galt?
Jeg er jer dybt taknemmelig.
Sig det til Furu og de andre.
Problemet er, at brandbilerne ikke er ankommet.
Jordskælvet ødelagde de store veje.
Vores brandbil kan ikke komme ud af garagen på grund af vragdele.
I knoklede for at etablere den linje,
men vi kan ikke pumpe vand ind.
Tryk klokken 21:50, 7,2 megapascal.
Det er en skam.
Ja.
Strømforsyningen er her!
Kita-Nihon Electric har sendt en bilmonteret generator!
Vi har en mobilgenerator.
Javel. Modtaget.
KERNEBRÆNDSEL BEGYNDER AT NEDBRYDES KLOKKEN 22:07.
Det ved jeg.
Men vi mangler tid.
Ja.
-En mobilgenerator er ankommet! -Jeg ringer tilbage.
Er det rigtigt?
Godt arbejde!
Hallo? En mobilgenerator er netop ankommet.
21:50 MOBILGENERATOR ANKOMMER
Hvor lang tid tager det?
Det er stadig svært at sige.
Har vi en fungerende strømtavle?
Vi har ledt, siden før den ankom,
men de fleste er beskadiget af saltvand.
Konduktiviteten kan generere et dødeligt elektrisk stød.
Præcis.
FUKUSHIMA DAIICHI VEJEN NÆR REAKTORBYGNINGEN
Den forkerte spænding?
Har et elselskab ikke matchende spænding?
Højspændings-mobilgeneratorerne er på 6.000 volt.
Vi ville sænke spændingen til 500
for at kunne forbinde til køleenhederne,
men nedreguleringen kræver forbindelse til en af kraftværkets strømtavler.
Så forbind den dog til strømtavlen!
Altså…
Jeg antog også,
at den skulle forbindes til en strømtavle,
og der er 70 strømtavler på kraftværket.
De blev oversvømmet af saltvand efter tsunamien
og skal testes en efter en for at tjekke, hvilke der stadig virker.
ANSLÅET TIDSPUNKT FOR BRÆNDSELSNEDBRYDNING: KL. 22:20
Kernebrændslet begynder
snart at smelte.
Tekster af: Hani Abildskov Abu-Khalil